**SFO - SKULEFRITIDSORDNINGA I STAD KOMMUNE SKULEÅRET 2022/2023**

Tilbodet om SFO er styrt av opplæringslova og vedtekter for skulefritidsordningane i Stad kommune.  
Opplæringslova § 13-7, 1. og 2. ledd:

*«Kommunen skal ha eit tilbod om skolefritidsordning før og etter skoletid for 1.-4. årstrinn, og for barn med særskilte behov på 1.-7. årstrinn.*

*Skolefritidsordninga skal leggje til rette for leik, kultur- og fritidsaktivitetar med utgangspunkt i alder, funksjonsnivå og interesser hos barna. Skolefritidsordninga skal gi barna omsorg og tilsyn. Funksjonshemma barn skal givast gode utviklingsvilkår. Areala, både ute og inne, skal vere eigna for formålet.»*

**Søkje om plass på SFO:**

**NB !! Påmelding til SFO, VEKA FØR SKULESTART, skuleåret 2022/2023  (veke 32) er 24.juni 2022.**

Føresette kan søkje om SFO-plass for skuleåret 2022/2023 ved å logge inn på foreldreportalen i Vigilo. (Tips: bruke PC – ikkje nettbrett/mobil)

* Logg på Vigilo - OAS – velg kommune – logg inn med bankid og velg foresattportalen.
* Velg barnet og klikk søknader og vidare til søk SFO-plass.

For å sikre seg SFO-plass frå skulestart må de søkje **innan 1. august** – **men vi oppmodar alle om å søkje om SFO-plass for skuleåret 2022/2023 , snarast mogleg.**

**SFO-tilbod og betaling: (**betalingssatsar år 2022)

|  |  |
| --- | --- |
| **TID** | **Pris pr mnd** |
| Inntil 8 t/v | 1480 |
| Mindre enn 14 t/v | 2120 |
| Meir enn 14 t/v | 2540 |

Organisering og innhald på SFO vil variere frå skule til skule, alt etter kor mange barn som er med på ordninga. Det er SFO-tilbod på alle barneskulane i Stad kommune.

Det er høve å søkje om SFO-plass gjennom heile skuleåret. Eleven kan då starte på SFO 3 veker etter innsendt søknad.

**SFO-tilbod i skuleferiar**Ved behov kan skulane ha tilbod om SFO i feriar. Dette tilbodet gjeld ei veke før skulestart i august og onsdag, torsdag og fredag i haust- og vinterferien. SFO er då open frå kl. 07.30-15.30, men det må vere minst tre påmelde kvar dag. Betaling kr 300.- pr dag.

Påmelding til SFO i feriane finn de på Stad kommune si heimeside. Fristen for påmelding er tre veker før vinter- og haustferie.

Påmelding til SFO, veka før skulestart skuleåret 2022/2023 (veke 32) er **24.juni 2022.**

**Påmeldingeskjema finn de på Stad kommune si heimeside.** [**www.stad.kommune.no**](http://www.stad.kommune.no)**.**

**Påmeldinga er bindande.**

Har de spørsmål om SFO kan de ta kontakt med skulen eller administrasjonen i Stad kommune på telefon 57 88 58 00: Karin Sandvik Stave eller Anita Sørland Aase.

**Søknad om redusert foreldrebetaling for SFO-plass skuleåret 2022/2023**

Forskrift til opplæringslova § 1B-1. *Reduksjon i foreldrebetalinga for elevar på 1. - 4. årstrinn*

Kommunen skal etter søknad gi reduksjon i foreldrebetalinga for skolefritidsordninga på 1.-4. årstrinn slik at den per elev utgjer maksimalt seks prosent av inntektene til hushaldet, dersom:

* a. foreldrebetalinga for eitt skoleår utgjer meir enn seks prosent av inntektene til hushaldet det siste året, eller
* b. det er ein varig nedgang i inntektene til hushaldet inneverande år som gjer at foreldrebetalinga for eitt skoleår utgjer meir enn seks prosent av inntektene til hushaldet.

For søknader før 1. august gjeld kommunen sitt vedtak frå 1. august og ut skoleåret. Blir det søkt etter 1. august, gjeld vedtaket frå første heile månad etter søknadstidspunktet og ut skoleåret.

Betaling for kost kan komme i tillegg.

**For å søkje om redusert foreldrebetaling må du:**

1. Finne fram dokumentasjon på inntekta ( skattemeldinga for år 2021)
2. Logge på Foreldreportalen i [www.vigilo.no](http://www.vigilo.no)

( Bør gjerast på PC – ikkje mobil eller nettbrett - Vigilo fungerer best med Chrome nettleser)

Når du kjem inn ser du barnet med plass i SFO.

Velg «søknader» i menyen/»ny søknad « og velg «redusert betaling»

Fyll ut søknaden.

1. Laste opp/legge ved skattemeldingane for år 2021 (dersom inntekta er endra må du legge ved dokumentasjon som viser dette)  
   Bekreft søknaden og send inn.

Søknaden blir ikkje handsama før all dokumentasjon er sendt inn.

**Søknadsfrist: innan 1.august** for at søknaden skal gjelde frå skulestart

\*\*\*\*\*\*\*\*\*\*\*\*\*

Forslag til endring i forskrift til opplæringslova om 12 timer gratis SFO for elevar på 1.trinn, var ute til høyring, med høyringsfrist 29.04.2022.

Dersom lovendringa blir vedteken , kjem Stad kommune med meir informasjon om dette seinare.

Informasjon om SFO, vedtekter mm finn de også på Stad kommune si heimeside: [www.stad.kommune.no](http://www.stad.kommune.no)